Revmakirurgi

Revmakirurgien er et fagfelt innenfor ortopedien som retter seg særlig mot operativ behandling av pasienter med revmatiske sykdommer."Norsk forening for revmakirurgi - Med hovedbase på Diakonhjemmet" LB Johannessen  Tidsskr Nor Lægeforen 2004; 124:3110 Nr. 23 – 2. desember 2004 Formålet med inngrepene er å begrense sykdomsaktivitet, lindre smerte og bedre funksjon.Rheumakirurgi . Arne Skredderstuen november 2000

Revmakirurgiske inngrep kan deles i to hovedgrupper. Det ene er tidlige synovektomier der den betente leddhinnen blir fjernet for å hindre spredning og stoppe ødeleggelse. Den andre hovedgruppen er såkalte korrigerende inngrep, dvs. inngrep som gjøres etter at ødeleggelsene har funnet sted.Den sykehusmessige revmatikeromsorgen i Norge (Kåss og Stene 1970), side 24.

Historisk utvikling
Revmakirurgien oppsto i samarbeidet mellom revmatologer og ortopediske kirurger ved revmatismesenteret i Heinola, Finland, på 1950-tallet.Revmatisme: Gamle plager - ny viten (Munthe og Larsen 1987, side 49)

Det ble i 1970 anslått at minst 50% av pasientene med revmatiske sykdommer hadde behov for revmakirurgi som en integrert del av behandlingen. Revmakirurgi ble på det tidspunktet praktisert ved Oslo Sanitetsforenings Revmatismesykehus, Haugesund Sanitetsforenings Revmatismesykehus, Sørlandets Revmatismesykehus og (delvis) Telemark Sentralsykehus i Skien.Den sykehusmessige revmatikeromsorgen i Norge (Kåss og Stene 1970), side 24-25.

Rundt tusenårsskiftet skiftet fokuset for behandling av pasienter med revmatisk sykdom slik at medikamentell behandling etter hvert ble dominerende, mens kirurgiske inngrep ble foretatt langt sjeldnere.Trender i revmakirurgisk behandling av pasienter med leddgikt og andre kronisk inflammatoriske leddsykdommer , Norsk Rheumabulletin 4/2012, side 16-17. Å opprettholde rekruttering til fagfeltet har samtidig vært en utfordring.

 Referanser